Dagens storkamp stoppes etter 14 min. For å hylle nr. 14 Cruyff
Den legendariske spilleren og treneren døde skjærtorsdag. Han hadde alltid trøye nummer 14, og det er derfor naturlig at kampen avbrytes etter 14 minutter for å hylle Cruyff. Nederlands fotball-legende døde av lungekreft, bare 68 år gammel. Kommentar: Den aller, aller STØRSTE er borte. Det er det nederlandske fotballforbundet som har tatt avgjørelsen om å gjøre det slik, etter at nyheten om Cruyffs død kom torsdag ettermiddag. Spillerne på begge lag kommer til å ha svarte sørgebånd i kampen. Den tidligere Ajax- og Barcelona-stjernen beskrives som en av de største fotballspillere gjennom tidene. Også ofrene for terrorattentatene i Brüssel tirsdag kommer til å bli minnet med ett minutts stillhet under kampen Nederland-Frankrike. Hallvar Thoresen: - Et sjokk for fotballfamilien. Johan Cruyff døde med sin familie rundt seg. Allerede for fem dager siden sendte sønnen Jordi Cruyff en siste offentlig hilsen til sin pappa: – Du er forbildet mitt, skrev han på Twitter. Han publiserte også et bilde av de to sammen på 1970-tallet. En guttepjokk prøver å ta ballen fra sin stjernepappa. – Det er farsdag i Spania. Takk for at du er den du er og lærer meg de riktige vurderingene, skrev Jordi Cruyff. Les også: Slik tar stjernene farvel med fotball-ikonet. I et intervju med en Qatar-avis tidligere denne måneden sa han: – Det er min fars arv. At spillere sier at deres spillestil kommer fra min pappa. Han er veldig stolt over at hans filosofier fortsatt lever, sa Jordi Cruyff. Amsterdam ArenA kan komme til å bli omdøpt til Johan Cruyff Arena, melder Telegraaf. Fotballspillere fra hele verden har hyllet Johan Cruyff siden dødsbudskapet kom skjærtorsdag. – Han var forut for sin tid i alt han gjorde, sier Jürgen Klinsmann til Sports Illustrated. – Han var en fantastisk fotballspiller. Han var enorm. Han var både avslutter og tilrettelegger, sier svenske Ralf Edström, som spilte sammen med Cruyff på Europalaget. – Enda en legende har forlatt oss i dag, skriver Lionel Messi på Facebook. Les også: Johan Cruyff har fått lungekreft. Franz Beckenbauer, som sammen med Cruyff dominerte fotballen på 1970-tallet, sier: – Jeg er sjokkert. Johan Cruyff er gått bort. Han var ikke bare en veldig god venn, men en bror for meg, skriver Beckenbauer på twitter. PS: Fredagens kamp mellom Nederland og Frankrike starter kl. 20.45. Den går på Viasat Fotball. RIP Johan Cruijff.. Thanks for everything you gave us, on and of the pitch. #Forever14 #Icon ... https://t.co/TywsRBTjAo — Ruud van Nistelrooy (@RvN1776)24.03.16, 03:03 R.I.P. Legend and one of the most influential players in the history of football ... https://t.co/X0osYlCpYJ — Petr Cech (@PetrCech)24.03.16, 09:18 Goodbye to one of the all-time legends of football. Player and coach ahead of his time. RIP Johan Cruyff. — Sergio Ramos (@SergioRamos)24.03.16, 02:00 Ich bin geschockt. Johan #Cruyff ist tot. Er war nicht nur ein sehr guter Freund, sondern wie ein Bruder für mich. https://t.co/aGA2zuuBak — Franz Beckenbauer (@beckenbauer)24.03.16, 02:44 Thank you Johan for being my biggest inspiration and teacher. Thank you for paving the way for our generation ... https://t.co/2fp2CYuBgv — Ruud Gullit (@GullitR)24.03.16, 03:06
Fredagens treningskamp mellom Nederland og Frankrike kommer til å stoppes etter 14 minutter - for å ha ett minutts stillhet for Johan Cruyff.